**Гласоечко** — традиционален облик на вокална музика, машко двогласно пеење од Долни Полог, карактеристично за оваа област. Ова пеење се препознава како симбол на културниот идентитет на македонскиот народ од оваа област кој токму во гласоечките песни ги вградил својата историја, митологија, традиција и култура. Прогласено е за нематеријално културно наследство на УНЕСКО.

Машкото повеќегласно пеење од Долни Полог е вклучено во рамките на точката 3.1.4.2.1. (вид) според националната класификација на културно наследство.

Пеење
-----

Песните се пеат полифониски, додека дронскиот глас се движи спротивно во однос на водечкиот мелодиски глас, често следен со кавал и гајда. Гласоечкото се изведува неусилено од два-тројца пејачи, на свечености, свадби, вечерни забави и други дружби. Гласоечките пејачи се истакнати и талентирани поединци кои се стекнале со знаење со подражавање на техниките и вештините од претходниците.

Датирање на доброто
-------------------

За првпат *Машкото повеќегласно пеење од Долни Полог* се спомнало во пишаните извори од крајот на 20 век.

Опис на доброто
---------------

Машкото повеќегласно пеење од Долни Полог припаѓа на бурдонскиот тип на двогласје, кое воедно претставува најстара форма на македонското повеќегласно пеење. Бурдонот претставува основен облик на звучење на една мелодија врз основа на друг глас. 

Овој специфичен начин на пеење има свој закономерен карактер, кој, до извесен степен, го поврзува македонското двогласно пеење со другите музички култури на Балканскиот Полуостров.

Тоа претставува посебен вид музичко-фолклорно наследство кое постои во еден функционален систем на различни типови музички слоеви. Припаѓа на старата обредно-пејачка традиција врзана за семејните празнувања и празнувањата на селските заедници.

Машкото повеќегласно пеење од десетте Долнополошки села: Подбрје, Жилче, Ратае, Копанце, Ротинце, Јагуновце, Сиричино, Шемшево, Прегубиште и Јанчиште, е во тесна врска со празничниот календарски циклус. Во минатото имало големо значење за селските заедници при нивните празнувања, проследени со пеење (особено на слави и свадби т.е. *на трпеза*).

Потекло
-------

Машкото повеќегласно пеење од Долнополошки села: Подбрје, Жилче, Ратае, Копанце, Ротинце, Јагуновце, Сиричино, Шемшево, Прегубиште и Јанчиште, кое е предмет на валоризација, во минатото имало огромно значење за селските заедници при нивните празнувања (слави и свадби) од страна на најдобрите интерпретатори на овие двогласни пејачки форми.

Употреба на доброто
-------------------

Машкото повеќегласно пеење од Долни Полог , Република Македонија, не само што се применува во локалните пејачки средини од страна на носителите на овие традиционални пејачки форми во долнополошките села, се применува и на репертоарот на поснатото *Трио Гавровци* како и меѓу преселничките родови од овој крај во Република Србија. Овој тип на пеење е презентиран и на научната јавност во републиката и надвор од неа, во вид на: 

-лесна апликатура во различни форми на културен туризам;

-аудио и видео презентации на научни собири, трибини и фестивали на регионално и интернационално ниво;

Вредност и значење на доброто
-----------------------------

Критериуми врз кои е извршена валоризација на доброто
-----------------------------------------------------

### Критериуми кои се однесуваат на **својствата** на доброто

### Критериуми кои се однесуваат на **функциите** на доброто

### Критериуми кои се однесуваат на **значењето** на доброто

Светско културно наследство
---------------------------

Гласоечкот е впишано во список на светското нематеријално културно наследствосписокот на светското нематеријално културно наследство во 2015 година и тоа веднаш на списокот на итна заштита. Имено, гласоечкот се соочува со бројни многу озбилни закани за одржливост, бидејќи бројот на поединци и групи кои го пеат и пренесуваат забрзано се смалува, делумно заради трајната миграција на изведувачите после воените конфликти во 2001 година.

Библиографија
-------------

Наводи
------

1. ↑  „Гласоечко" впишано на списокот на УНЕСКО на семрежното место на A1on
2. 1 2  Glasoechko, male two-part singing in Dolni Polog на семрежното место на УНЕСКО (англиски) Пристапено 10 март 2020.

Надворешни врски
----------------

Гласоечко пеење на Јутјуб